Dangun-Klenner

De Dangun-Klenner () is een koreaansch Klennersysteem, dat de Tied sied dat Jaar in dat de Legenn na Dangun Wanggeom dat eerste Königriek op dat koreaansche Halveiland Gojoseon grünnt het. Dat is den gregoriaanschen Klenner na 2333 v. Chr. De Klenner weer twüschen 1948 un 1962 de offitschelle Klenners in Süüdkorea. 

 Historie 
Dat ole Königriek Gojoseon gellt wiedhen as de eerste koreaansche Staat. De Legenn na, so dat Il-yeon dat in de Samguk Yusa uut dat 13. Jaarhunnerd vertellt, het de mythsche Goddheid Dangun fiftig Jaren na dat de legendäre chineesche Kaiser Yao op den Throon stegen is, düt koreaansch Königriek in dat Jaar gyeingin (2311 v. Chr.) grünnt.Chae-ŏn Kang (2006). The Land of Scholars: Two Thousand Years of Korean Confucianism. Homa & Sekey. S. [1]. ISBN 1931907374. Il-yeon sülvenst schreev man daar bi to, dat he sülvenst dach dat Gojoseon in dat Jaar jeongsa (2284 v. Chr.) grünnt worrn is. Anner Daten givt wedder Sima Guang sien Zizhi Tongjian un Yi Sŭnghyu sien Chewang un’gi un dat Tonggu t’onggam vertellt dat Gojoseon in dat Jaar mujin (2333 v. Chr.) grünnt worrn is.

Den Dangun-Klenner övernemen Anhangers vun’n Darjongismus, ene neereligiöse Bewegung, de 1909 grünnt worrn is un sik op de kroeaansche Mythologie grünnen deit. Dat Klennersysteem weer is den den 25. September 1948 de offitschele Klenner in Süüdkorea worrn.Korea Legislation Research Institute. "REIGN-TITLE ACT". Statues of the Republic of Korea. Retrieved February 16, 2025. Man al 1961 is de internatschonale greogoriaansche Klenner ook in Süüdkorea de offitschele Klenner worrn.민병하. "단군기원 (檀君紀元)". Encyclopedia of Korean Culture. Retrieved February 16, 2025.

 Footnoten 

Kategorie:Korea
Kategorie:Klenner